b'\n_START_ARTICLE_\nRuhollah Khomeini\n_START_SECTION_\nTilbake i Iran\n_START_PARAGRAPH_\nBare to uker etter at sjahen forlot Iran, kom Khomeini tilbake 1. februar 1979, invitert av den antisjah-revolusjonen som allerede var i gang. Vestlige mediakilder anslo at opp til seks millioner revolusjon\xc3\xa6re \xc3\xb8nsket ham velkommen. Khomeini erkl\xc3\xa6rte en midlertidig regjering med Mehdi Bazargan som dens statsminister den 1. februar. 30. og 31. mars 1979 ba regjeringen alle iranere som var seksten \xc3\xa5r eller eldre \xc3\xa5 stemme i en folkeavstemning over sp\xc3\xb8rsm\xc3\xa5let om aksept for en islamsk republikk som den nye styreformen. Over 98% stemte for \xc3\xa5 bytte monarkiet ut med en islamsk republikk. _NEWLINE_Etterf\xc3\xb8lgende valg ble holdt for \xc3\xa5 godkjenne den nylig skrevne grunnloven. Sammen med posisjonen til \xc3\xb8verste leder krever grunnloven ogs\xc3\xa5 at en president skulle velges hvert fjerde \xc3\xa5r, men bare kandidater indirekte godkjent av vokterr\xc3\xa5det kan stille til valg. Khomeini ble selv \xc3\xb8verste leder for livet, som \xc2\xableder av revolusjonen\xc2\xbb. 4. februar 1980 ble Abolhassan Bani-Sadr valgt til den f\xc3\xb8rste president i Iran.\n_START_SECTION_\nGisselkrisen\n_START_PARAGRAPH_\n4. november 1979 angrep en gruppe studenter, som var ivrige tilhengere av Khomeini, den amerikanske ambassaden i Teheran og tok 52 amerikanske borgere som gisler (kvinner og minoriteter ble satt fri). Gislene ble holdt i 444 dager og hendelsen  blir ofte henvist til som gisselkrisen i Iran. Dette ble gjort som en reaksjon p\xc3\xa5 at USA nektet \xc3\xa5 utlevere sjahen for \xc3\xa5 stilles for domstol. Tilhengere av Khomeini kalte ambassaden for en \xc2\xabspionhule\xc2\xbb, og femti utgaver av offisielle og hemmelige dokumenter ble samlet fra den. _NEWLINE_Khomeini uttalte den 23. februar 1980 at Irans parlament ville avgj\xc3\xb8re skjebnen til gislene og krevde at USA skulle utlevere sjahen. President Jimmy Carter satte i gang et kommando-oppdrag for \xc3\xa5 redde gislene, men fors\xc3\xb8ket ble avbrutt da helikoptrene mislyktes i uventede \xc3\xb8rkenforhold i Tabas. Noen iranere regnet dette som et mirakel. Mange kommentatorer peker p\xc3\xa5 den mislykkede operasjonen som en betydelig grunn for Carters tap i det f\xc3\xb8lgende valget for Ronald Reagan.\n_START_SECTION_\nIran-Irak-krigen\n_START_PARAGRAPH_\nKort tid etter at han tok makten, begynte Khomeini \xc3\xa5 oppfordre til lignende islamske revolusjoner i Midt\xc3\xb8sten. Den sekul\xc3\xa6re republikken Irak, ledet av Saddam Hussein, hadde ambisjoner om \xc3\xa5 okkupere sin oljerike nabo (s\xc3\xa6rlig Khuzestan-provinsen). Saddam antok at Iran var svekket etter revolusjonen og  startet det som ville bli en \xc3\xa5tte \xc3\xa5r lang krig. Den irakiske invasjonen av Iran, st\xc3\xb8ttet av USA for \xc3\xa5 bygge opp mot ideologisk spredning av islamsk revolusjon i de oljerike statene ved Persiagulfen, styrket ironisk nok Khomeinis stilling og tillot ham \xc3\xa5 konsolidere og stabilisere sitt lederskap. Under krigen samlet folket i Iran seg rundt Khomeini og hans regime og hans personlige popularitet og makt var ubestridt, da Khomeini oppfordret iranerne til \xc3\xa5 kjempe for deres land og religion mot det sekul\xc3\xa6re Irak.\n_START_SECTION_\nLivet under Khomeini\n_START_PARAGRAPH_\nUnder Khomeinis styre ble islamsk lov innf\xc3\xb8rt, med den islamske kleskoden strengt h\xc3\xa5ndhevet og obligatorisk b\xc3\xa5de for menn og kvinner. Mens talefrihet og presse fortsatte \xc3\xa5 v\xc3\xa6re nesten like sensurert som den var under sjahen, gjorde undertrykkelsen av det \xc2\xabmoralske politiet\xc2\xbb livet ekstremt vanskelig for motstandere av sl\xc3\xb8ret (hijab). Khomeini ble sentrum for en personlighetskult, og opposisjonen til det religi\xc3\xb8se styret av presteskapet eller islam generelt ble ofte m\xc3\xb8tt med strenge straffer. I det umiddelbare etterspillet av revolusjonen var der utbredte anklager om systematiske brudd p\xc3\xa5 menneskerettighetene, inkludert tortur._NEWLINE_Tidlig i 1989, utsa Khomeini en fatwa over Salman Rushdie, som sa at det \xc3\xa5 drepe ham var en religi\xc3\xb8s plikt for muslimer pga en anklage om blasfemi mot Muhammed. Rushdies roman, Sataniske vers, som unders\xc3\xb8ker tolkningen av indiske karakterer i moderne vestlig kultur, inneholder avsnitt som kan antyde at koranen ikke var perfekt overf\xc3\xb8rt, sammen med andre avsnitt som noen muslimer, inkludert ayatollah Khomeini, regnet som st\xc3\xb8tende mot islam og Muhammed. Denne hendelsen fikk mange i Vesten, s\xc3\xa6rlig liberale som generelt hadde v\xc3\xa6rt for revolusjonen mot sjahen, til \xc3\xa5 revurdere sin st\xc3\xb8tte til Khomeini.\n_START_SECTION_\nD\xc3\xb8d og begravelse\n_START_PARAGRAPH_\nEtter elleve dager p\xc3\xa5 sykehus for en operasjon for \xc3\xa5 stoppe indre bl\xc3\xb8dninger, d\xc3\xb8de Khomeini 3. juni 1989. Begravelsesplanene ble stadig avbrutt da Teheran gikk i kaos. Etter sjia-tradisjonen pisket menn seg selv i sorg. Det er sagt at en folkemengde p\xc3\xa5 mer enn ni millioner tilhengere av Khomeini samlet seg rundt gravplassen, som det ikke var meningen skulle bli avsl\xc3\xb8rt p\xc3\xa5 det tidspunktet._NEWLINE_Khomeinis f\xc3\xb8rste begravelse ble avbrutt av iranske embetsmenn etter at en stor gruppe stormet begravelsesprosesjonen og nesten \xc3\xb8dela Khomeinis trekiste for \xc3\xa5 f\xc3\xa5 et glimt av liket. P\xc3\xa5 et punkt falt faktisk Khomeinis lik ned p\xc3\xa5 bakken, da mengden pr\xc3\xb8vde \xc3\xa5 gripe deler av likkledet. Det ble sagt at over ti tusen mennesker ble skadet. En ny begravelse under mye strengere sikkerhetsopplegg, gravla Khomeini i en st\xc3\xa5lkiste, omringet av tungt bev\xc3\xa6pnede sikkerhetspersonell.'